Odios (vodca Halizónov)

Odios (Odios) je v gréckej mytológii vodca Halizónov, spojenec Trójanov v trójskej vojne.Homér, Iliada, 2,856-857.

Halizónsky vodca Odios je postavou Homérovej Iliady. Jeho meno po prvý raz zaznie v druhom speve, ktorý obsahuje stovky veršov venovaných prehliadke ozbrojených síl bojujúcich v trójskej vojne. Podľa antických autorov vojsku Halizónov velili Odios a Epistrofos.Dares Frygios, Historia de excidio Troiae, 18. Hovoria o tom Homérove verše:„Odios Halizónom a Epistrofos s ním velil, z Alyby, ďalekého mesta, kde domov je hojného striebra."

Odios vojnu neprežil. Zabil ho mykénsky kráľ Agamemnón, ktorý ho bodol do chrbta oštepom.Homér, Iliada, 5,38-42.

 Referencie a bibliografia 

Kategória:Postavy gréckej mytológie
Kategória:Trójska vojna